PIKK.ee

AKIS teadmussiirde hankekonsultatsioon
2025-01-24 13:00 - 15:00 (Europe/Tallinn) | Veebis, Eesti
Kutse AKIS teadmussiirde hankekonsultatsioonile
Hea koostööpartner!

Kutsume Teid osalema riigihanke „Koostööpartnerite leidmine põllumajanduslike teadmiste ja innovatsiooni süsteemi (AKIS) teadmussiirde tegevuste elluviimiseks“ eelkonsultatsioonis 24. jaanuaril kell 13.00 – 15.00, mis toimub ZOOM keskkonnas veebis.
Hanke eesmärk on raamhanke koostööpartnerite leidmine põllumajanduslike teadmiste ja innovatsiooni süsteemi (AKIS) teadmusiirde tegevuste sidusaks ja eesmärgipäraseks elluviimiseks aastatel 2025 – 2029. Hankega otsitakse koostööpartnereid valdkondlike nõukodade poolt kinnitatud AKIS teadmussiirde tegevuskava tegevuste sh koolituste, seminaride, konverentside, infopäevade ja õppereiside (sh nii siseriiklikud kui välisreisid) sisuliseks ja tehniliseks korraldamiseks üle Eesti ja teabe- või õppematerjalide ja –vahendite väljatöötamiseks. Edukate pakkujatega sõlmitakse raamlepingud kogu hanke perioodiks. Konkreetsete ürituste korraldajad valitakse raamhanke partnerite hulgast minikonkurssidega.
Koostööpartnerite ülesanneteks on teadmussiirde tegevuskavas toodud tegevuste sisuline ettevalmistus vastavalt tootjate soovidele ja vajadustele ja tegevuste kvaliteetne sisuline ja tehniline korraldamine, sh ürituste päevakava koostamine, sihtrühmale sobilike meetodite valimine, praktiliste tegevuste kavandamine, asjakohaste ja professionaalsete esinejate ja koolitajate kaasamine, sihtrühma teavitamine ürituse toimumisest, ürituste toimumiseks vajalike tugiteenuste korraldamine (ruumide ja tehnika rent, toitlustus jms), õppereiside korraldamine nii Eestis kui välismaal ning üritustel osalenute registreerimine ja neilt tagasiside kogumine Hankija poolt etteantud tingimustel.
Koostööpartnerilt eeldatakse väga head sihtrühma vajaduste tundmist, varasemat teadmussiirde tegevuste kogemust sektoris ja võimekust korraldada mõjusaid ja kulutõhusaid üritusi. Hanke raames tuleb teenused osutada lepinguperioodi jooksul vastavalt Hankija poolt kirjeldatud vajadustele.
Kohtumisel tutvustame kavandatavat riigihanget ja selles esitatavaid nõudeid ning ootame Teie tagasisidet neile. Samuti anname ülevaate kavandatavast ajakavast. Hange on plaanis välja kuulutada jaanuari lõpus.

Palun arvestage, et kohtumine salvestatakse ja tehakse kättesaadavaks kõikidele potentsiaalsetele pakkujale riigihangete registris ja pikk.ee lehel.
AKIS teadmussiirde raamhanke eelkonsultatsiooni ettekanne K.Pihor 24. jaanuar 2025

Ootame Teie aktiivset osalust
Katrin Pihor, Võrgustiku osakonna juhataja. Maaelu Teadmuskeskus
E-post: katrin.pihor@metk.agri.ee; Tel 56 476 160

Koostöine AKIS
2024-12-12 11:00 - 15:00 | Harjumaa, Harjumaa, Eesti
Maaelu Teadmuskeskus kutsub 12. detsembril 2024 algusega kell 11 ühiselt arutama.
Kuidas jõuda toimiva ja koostöise AKISeni?
PÕKA (ehk põllumajanduse ja kalanduse arengukava) ja ÜPP (ehk Ühise põllumajanduspoliitika) strateegiakava näevad eesmärkide saavutamiseks ette sidusa ja tervikliku põllumajanduse teadmussiirde- ja innovatsioonisüsteemi (AKIS ehk Agricultural Knowledge and Innovation System) väljaarendamise, mille keskse koordineerija roll on pandud Maaelu Teadmuskeskusele. AKISe mitmekesiseid osapooli, nende rolle ja tegevuste rahastamisinstrumentide paljusust ei ole kerge hoomata. Ühise kokkuleppe saavutamiseks AKIS osalistega oleme koostanud arendamise visioonidokumendi, millele oleme saanud tagasisidet väiksemates aruteludes..
Kutsume teid ühiselt otsima toimivaid lahendusi, kuidas saaksime AKIS visioonis toodud osapoolte rolle parimal viisil täita, millised eeldused ja tingimused on selleks vajalikud, kuidas saaksime sihiks seatud sidusust parimal viisil saavutatud?

Arutelu toimub 12. detsembril kell 11.00 – 15.00
METKi ruumides, aadressil Teaduse 4, Saku, Harjumaa
Lõunapaus 13.00-13.30
Arutelu alused:

Regionaal- ja Põllumajandusministeeriumi ootus AKIS korraldusele ning koordineerimise ülesandele; Tõnis Tänava ettekanne
projekti modernAKIS materjalid (leitavad akisconnect.eu): süsteemne lähenemine; AKIS kui süsteem; AKISe diagnoosimine. Hanna Tamsalu slaidid
AKIS visioonidokumendi ja laekunud kommentaaride ülevaade.

Üritusel on otseülekanne ja see on järelvaadatav https://www.youtube.com/@maainfo/streams
Lisainfo: Hanna Tamsalu, hanna.tamsalu@metk.agri.ee 5201078
Lisamaterjalid:

AKIS visioonidokument (august 2024, pdf)
AKIS raport Eesti kohta (inglise keeles, pdf)
kavu AKIS toetuse rakendamiseks (REM poolt kinnitatud või METK poolt esitatud) leiab https://www.pikk.ee/nouandeteenistus/akis/
modern AKIS projekti tulemeid leiab veebil akisconnect.eu
31.05.2024 artutelu ettekanne Tõnis Tänav
31.05.2024 arutelu METK ettekanne ja fotod lauaaruteludest
22.08.2024 arutelu Jänedal: slaidid ja fotod lauaaruteludest

Registreerumine: lõppenud
Toimumiskoht: Harjumaa, Saku, Teaduse 4 – METK hoone

2025. aasta koolitus- ja teavitustegevuste ideekorje infotund
2024-09-20 11:00 - 12:00 | Veebis, Eesti
Maaelu Teadmuskeskus (METK) on alustanud ideekorjet ehk ootab ettepanekuid 2025. aastal toimuvateks põllumajandusliku ja toidutootmise teadmussiirde tegevusteks. Heaks kiidetud tegevused saavad rahastuse.
20. ja 24. septembril toimuvad ideekorje infotunnid. Infotunnil selgitavad METKi võrgustikosakonna juhataja Katrin Pihor (20.09) ja teadmussiirde peaspetsialist Hanna Raidvere-Sepp (24.09), mis on ideekorje, kuidas sellesse panustada ja mismoodi toimub edukaimate ideede valimine.
Infotundide teises pooles on osalejatel võimalus ka küsimusi küsida. Infotunnid toimuvad Zoomi keskkonnas
Loe ideekorjest lähemalt ja tutvu vormiga!

Põllu- ja maamajandusliku teabe- ning innovatsioonisüsteemi arutelu
2024-05-31 11:00 - 15:00 | Tartumaa, Eesti
Kutsume 31. mail 2024 algusega kell 11 ühiselt arutama, milline peaks olema erinevate osapoolte roll Eesti põllu- ja maamajanduse teadmussiirde ja innovatsioonisüsteemis. Kuidas tagada osapoolte vahel tõhus ja toimiv koostöö?
Ühise põllumajanduspoliitika ehk ÜPP strateegiakava seab põllu- ja maamajanduse sektorile kõrged sihid nii lisandväärtuse tõstmise, rohenõuetega kohandumise kui toiduohutuse ja –julgeoleku vaates.
Kõigi nende eesmärkide saavutamiseks on vajalik hästi toimiv ja koostöine teadmiste ja innovatsioonisüsteem, mis väärtustab teadmisi, uusi tehnoloogiad ja praktikad.
Maaelu Teadmuskeskus sai 2023. aastal põllumajanduse teadmussiirde- ja innovatsioonisüsteemi (AKIS, ingl Agricultural Knowledge and Innovation System) arendamise keskse ülesande. Selleks on luua või tuua Eestisse uusi teadmisi, kohandada neid praktilistesse oludesse ning teha need koolituste, infopäevade ja nõuandeteenuste kaudu ettevõtjatele kasulikuks.
Selle ülesande täitmine on võimalik vaid tõhusas koostöös partneritega.
Päevakava
11.00 Avasõnad
Põllumajanduse teadmiste ja innovatsiooni süsteemi kontseptsioon.
(Tõnis Tänav, Regionaal- ja Põllumajandusministeeriumi asekantsler)
11.20 Terviklikku ja konkurentsivõimelist väärtusahelat toetav AKIS.
(Katrin Pihor, METK võrgustiku osakonna juhataja)
11.40 Kes on teabe- ja innovatsioonisüsteemi osalised ning mida nad süsteemile pakuvad?
(arutelusid juhendab Hanna Tamsalu, METK võrgustiku osakond)
13.00 Lõunapaus
13.45 Millised on kriitilised edutegurid, et osalised saaks oma rolle täita?
Arutelud jätkuvad
15.00 Kokkuvõte ja edasine tööplaan

Lisamaterjalid: kutse üritusele ja visioonipaber.
Registreerumine: https://metk.agri.ee/pollu-ja-maamajandusliku-teabe-ning-innovatsioonisusteemi-arutelu kuni 28. mai kell 12
Toimumiskoht: Tartu, hotell Sophia Lõunakeskuse lähedal

Kommunikatsioon nõustamises
2022-08-09 10:00 - 2022-08-10 16:00 | Raplamaa, Raplamaa
Koolitus kommunikatsioonist, suhtlemisest ja suhete loomisest nõustamistöös
Aeg: 9.-10. august 2022
Koht: Lokuta Puhkekeskus, Raplamaa
Ajakava:
9. august kell 10-16
10. august kell 9-15
Koolitusele on oodatud konsulenditööst huvitatud inimesed
Konsulent on nõustaja maaelu arengu ja põllumajanduse valdkonnas. Konsulentide kutse andja on Põllumajandusuuringute Keskus.
Õppe-eesmärgid: koolituse edukalt läbinu

tunneb suhtlemise põhitõdesid ja valdab olulisimaid suhtlemisvõtteid, eriti nõuandva vestluse jaoks
oskab luua ja professionaalselt juhtida suhteid inimestega oma keskkonnas
suudab oma taju/suhtlemise läbi mõtestada ja seda edasi arendada.

Käsitletavad teemad on seotud suhtlemise alustega: suhtlemismudelid ja põhilised suhtlustehnikad nagu aktiivne kuulamine ja küsimine. Eraldi tähelepanu on eduka nõustamisvestluse ülesehitusel ja vastupanuga tegelemisel.

Koolituse korraldaja: Maaelu Edendamise Sihtasutus
Koolitajad Kaja Piirfeldt ja Hanna Tamsalu,
CECRA koolitaja-kandidaadid.
Seminar on teine osa CECRA koolitusprogrammist. Euroopa maapiirkondade konsulentide sertifikaat CECRA (“Certificate for European Consultants in Rural Areas” ) on Euroopa liikmesriikide pädevusprogramm nõustamismeetodikas. CECRA nõuete täitmisel on ka Eestis võimalik hakata väljastama Euroopas kehtivat tunnistust.

Regionaalne AKIS veebiseminar
2022-03-23 15:00 - 18:00 | Muu, Eesti
Põllumajanduuringute Keskuse maaelu võrgustikutöö osakond, Euroopa nõustamisorganisatsioonide ühendus EUFRAS ja projekt i2 connect kutsuvad teabelevisüsteemide (AKIS) teemalisele veebiseminarile
* AKIS – Agricultural Knowledge and Innovation System – põllumajanduslike teadmiste ja innovatsiooni süsteem
Seminari eesmärgiks on tutvustada riikide teabelevisüsteemi kirjeldusi ja arutleda erinevuste-sarnasuste üle.
Projekti i2connect partnerite toel on koostatud 27 individuaalset AKIS-e riigiaruannet. Partnerid Hohenheimi ülikoolist jagavad läbiva AKIS-analüüsi esialgseid tulemusi. Seejärel keskendutakse AKISe olukorrale erinevates riikides.
Põhja-Euroopa piirkonna kohta tutvustavad oma järeldusi nelja AKISe raporti autorid (Eesti, Iirimaa, Läti ja Soome). Nende näidete põhjal arutleme nõustajate rolli ning kuidas AKISe toimimist uue ÜPP (ühise põllumajanduspoliitika) kontekstis parandada.

Aeg: 23. märtsil 2022, kell 15:00 – 18:00
Toimumiskoht: Zoom
Töökeskkond: inglise keel
Osalemiseks on vajalik eelregistreerimine aadressil (kuni 21.
https://us06web.zoom.us/meeting/register/tZcrcOmhrjsqGtMOqljAICyDgWxrTSbw3fXQ
Pärast registreerumist saate automaatse kinnitusmeili, mis sisaldab teavet koosolekuga liitumise kohta. Kui te ei saa kinnitusmeili, kontrollige oma rämpsposti kausta!
Seminari kava (inglise keeles)

14:00 (CET)
15.00
Teretulemast ja sissejuhatus projekti – Sylvain Sturel, projektijuht, APCA

15:10
AKISe roll ja ülevaatlikud tähelepanekud riikide raportite kohta – Andrea Knierim & Sangeun BAE, Hohenheimi ülikool

15:30
Küsimused ja vastused

15:40
Kuidas konsulente ja nõustajaid paremini siduda AKISe toimimisse uue ÜPP abiga – Inge Van Oost, DG-AGRI

16:00
Riiklike AKISte kirjelduste esitlus ja arutelu
Riikide AKIS kirjeldused leiad aadressil: https://i2connect-h2020.eu/resources/akis-country-reports/

Eesti: Hanna Tamsalu, Eesti maaeluvõrgustiku tugiüksus
Iirimaa: Mark Gibson, Teagasc
Läti: Anita Dzelme, Läti maamajanduse nõustamise ja koolituskeskus
Soome: Jussi Juhola, Soome nõuandeorganisatsioon ProAgria

17:00
Sissejuhatus grupiaruteludesse
Esitatud raportite arutelu – sarnasuste ja erinevuste võrdlemine, õppetunnid ja tähelepanekud, sünergiad.

17:30
Kohvipaus

17:40
Tagasiside grupisessioonidest

17:50
Kokkuvõte peamistest tähelepanekutest, ettekannetest ja aruteludest – Andrea Knierim, Hohenheimi ülikool

18:00
Päeva kokkuvõte – Sylvain Sturel, projektijuht

Korraldaja: projekt i2connect https://i2connect-h2020.eu/
Täpsemalt: projektipartner EUFRAS – Euroopa konsulentide organisatsioon.
Kui teil on töötoa kohta küsimusi, võtke ühendust Līga Cimermane liga.cimermane@llkc.lv
Algselt kavandati seminari toimumine 11. märtsil, kuid lükati edasi 23. märtsi pärastlõunaks

Projekti i2connect (november 2019 kuni oktoober 2024) projektimeeskond töötab nõustajate ja nende organisatsioonidega, et kaasata ja toetada põllumajandustootjaid ja metsamajandajaid interaktiivsetes innovatsiooniprotsessides. Projektiga püütakse luua Euroopa põllumajanduse ja metsanduse innovatsiooniprotsesse vahendavate nõustajate tugivõrgustiku.

Konsulendi isikuomadused
2022-03-02 09:00 - 13:30 | Harjumaa, Harjumaa, Eesti
Koolitus-seminar konsulentide isikuomaduste analüüs ja arendamisvõimalused
Aeg: 2. märts 2022 kell 9.30-13.30
Koht: Tallinn, Hotell Hestia
Koolitus-seminarile on oodatud tulevased ja tegutsevad konsulendid ning konsulenditöö mõistmisest huvitatud inimesed
Päeva eesmärk on, et õppur määratleb enda tugevused ja arengukaohad konsulendina töötamiseks, lähtuvalt enda isikuomadustest. Osaleja teadvustab enda suhtlemisoskused, tugevused ja arengukohad nõustajana töötades, oskab määratleda enda arengupotentsiaali ja kaardistab võimalused enesetäienduseks. Konsulendi isikuomadused on määravad hea nõustamise pakkumisel.
Konsulent on nõustaja maaelu arengu ja põllumajanduse valdkonnas. Konsulentide kutse andja on Põllumajandusuuringute Keskus.
Teemad:

unistuste konsulendi isikuomadused ja teadmistepagas;
konsulenditöös vajalikud suhtlemisoskused, suhtlemistõkked ja nende vajalikkus töösituatsioonis;
isiklike piirangute ja võimaluste hindamine.

Seminari korraldaja: Maaelu Edendamise Sihtasutus
Seminari juhivad Kaja Piirfeldt ja Hanna Tamsalu, CECRA koolitaja-kandidaadid.
Seminar on sissejuhatus CECRA koolitusprogrammile. Euroopa maapiirkondade konsulentide sertifikaat CECRA (“Certificate for European Consultants in Rural Areas” ) on Euroopa liikmesriikide pädevusprogramm nõustamismeetodikas. CECRA nõuete täitmisel on ka Eestis võimalik hakata väljastama Euroopas kehtivat tunnistust.
Ajakava:

9.30-10.00 Tervituskohv
10.00-11.45 Koolitus
11.45-12.00 Kohvipaus
12.00-13.30 Koolitus
13.30 Seminari lõpetamine ja lõuna
